I anledningen af befrielsen vil vi her på TV2 Nord give vores seere en unik oplevelse. I videoen herover er der 26 minutters reportage, der giver et indblik i tiden under tyskernes besættelse, som den var her i Nordjylland. Fotografen Jess Jessen oplevede det hele og filmede med sit kamera, og man får hermed også et unikt indblik i modstandskampen og de voldsomme begivenheder under krigen. Vi starter 9. april 1940, hvor tyskerne besætter hele landet. Undervejs kan man se de mange begivenheder under krigen. Blandt ser vi Chruchillgruppen i klosteret i Aalborg, der mødes for at planlægge modstandskampen. Der er også billeder af de ødelæggelser, der var rundt omkring i Aalborg by, som følge af terror og sabotage under besættelsen. Og så er vi selvfølgelig med under befrielsen 4.-5. maj 1945, hvor man kan se folk feste på blandt andet Nytorv i Aalborg. God fornøjelse!

Opsummering:
I anledning af befrielsesdagen kan du se eller gense en spændende reportage fra besættelsestiden.